Publication: Magyar Közlöny
Issue: MK-2005-166 (Year: 2005, Number: 166)
Era: 2004-2010
Section: Melléklet a 66/2005. (XII. 22.) EüM rendelethez
Paragraph Index: 389

3. A vizsgálat elõkészítése 3.1. A mérési pont kijelölése 3.1.1. A mérési pontot általában a munkavállaló fülétõl 50 cm-en belül kell kijelölni. 3.1.2. Ha a 3.1.1. pont nem alkalmazható, akkor a mérési pontot a munkavállaló szokásos tartózkodási helyén, álló munkavégzés esetén 1,5 m, ülõ munkavégzés esetén 1,25 m magasságban kell kijelölni. Megjegyzés: Ha a munkahelyen a zajterhelés független a munkavállaló tevékenységétõl, akkor a mérés elvégezhetõ a munkavállaló távollétében is. 3.2. A vizsgálandó munkahelyek kiválasztása 3.2.1. A munkavállalót érõ zaj minõsítéséhez a munkavállaló munkahelyén, illetve több munkahely esetén a zajterhelés szempontjából jellemzõ munkahelyein kell az LAeq egyenértékû A-hangnyomásszintet és az Lmax legnagyobb hangnyomásszintet mérni. 3.2.2. Egy üzemrész (mûhely) részletes ellenõrzése során a vizsgálandó munkahelyeket, munkafolyamatokat úgy kell megválasztani, hogy a vizsgálat lehetõség szerint az üzemrész minden egyes munkavállalójának zajterhelésére jellemzõ eredményeket adjon. A vizsgált munkavállalók, illetve ezek munkahelyei között szerepelnie kell az üzemrészben a legkedvezõtlenebb zajterhelésnek kitett munkavállalónak, illetve legkedvezõtlenebb munkahelynek, munkafolyamatnak. 3.3. Üzemelési körülmények 3.3.1. A méréseket a munkavállalók szokásos tevékenysége közben, illetve a zajforrások üzemszerû mûködése mellett kell elvégezni. Megjegyzés: A legnagyobb hangnyomásszint mérésekor különös figyelmet kell fordítani arra, hogy a méréskor valóban a legnagyobb zajszintet okozó üzemelési körülmény legyen. Ennek érdekében megengedett, hogy a legnagyobb zajszintet okozó tevékenységet a mérés érdekében célzottan végezzék, illetve az ilyen gépet, berendezést célzottan mûködtessék. Ezt a tény, az üzemelési körülmények részletes leírásával, a jegyzõkönyvben rögzíteni kell. 3.3.2. A nem munkafolyamatból származó, de rendszeresen jelentkezõ, illetve ki nem küszöbölhetõ zajokat (pl. más üzemrész zaja, közlekedési zaj) is számításba kell venni. 3.3.3. Nem kell számításba venni az olyan zajokat, amelyek nem a munkafolyamathoz kapcsolódnak, és kiküszöbölhetõek (pl. kiabálás, rádió-, magnetofon-mûködtetés stb.). 3.3.4. A mérés alatt a helyiség nyílászáró szerkezeteit csukva kell tartani (kivétel ez alól a szellõzõ-, illetve szellõztetés céljából rendszeresen nyitva tartott nyílás vagy más, nem zárható nyílás). 3.4. A zajmérõ kalibrálása A zajszintmérõt a mérések elõtt és után a mûszerkönyv elõírásai szerint kalibrálni kell.

Source: https://magyarkozlony.hu/hivatalos-lapok/7a9bcc35024bff6a4891f0a79ee4ef610709fe20/dokumentumok/e3dbd51d1a59aa6cc917c6663215b7bdda91c77c/letoltes